Õigusteaduskond pakub täiendusõppijatele kursust teemal "Normikesksest mõtlemisest avatud ja süsteemse arusaamani lähisuhtevägivallast".
Kursusele on oodatud kõik huvilised aga eelkõige õiguspraktikud, kohtunikud, advokaadid, prokurörid, sotsiaalosakondade teenistujad, politseiametnikud ja ohvriabitöötajad.
Kursuse eesmärgiks on lähisuhtevägivalla uudsete ja õiguspraktikute töös vajalike aspektide käsitus.
Lähisuhtevägivalla käsitlemisel on nii Eestis kui teistes riikides alanud suured muudatused ja arengud, senine peamiselt normikeskne mõtlemine on asendumas avatud ja süsteemse arusaamaga. Kursusel käsitletakse, miks uusi arusaamu vaja on, mis on uuenduste sisu ja eesmärgid, kuidas see mõjutab õiguspraktikute igapäevast tööd ning mida akadeemiline õigusteadus ja õiguspraktika võidavad uudsest lähenemisviisist. Lähtuvalt uudsest käsitlemisest peatutakse lähisuhtevägivalla olemusel, tuuakse välja selle vägivallaliigi avaldumisvormid ja põhjusteooriad. Erilist tähelepanu pööratakse Eesti jaoks uudsele suhtumisele lähisuhtevägivalla ohvrisse, seda eelkõige Istanbuli konventsiooni valguses. Tutvustatakse ka lähisuhtevägivalla kohta 2017. aastal õiguspraktikute seas läbiviidud uuringu tulemusi.
Koolitust viivad läbi:
- TÜ võrdleva õigusteaduse professor Raul Narits
- TÜ võrdleva õigusteaduse lektor Silvia Kaugia
- Lõuna ringkonnaprokurör Raul Heido
- Eesti Avatud Ühiskonna Instituudi juhataja Iris Pettai
Koolitus toimub 22. novembril 2018 Tartus Näituse 20 algusega kell 9.15 ning lõpeb orienteeruvalt kell 16.00.
Koolituse hind: 96 eurot (sh käibemaks). Koolituse hinna sisse kuuluvad nii õppematerjalid kui ka kohvipausid.
Registreerumistähtaeg vabade kohtade olemasolul on 15. november 2018.
Täpsem info ning registreerumine SIIN.